ร้านสเต๊กซอยสุขุมวิท 103 ที่ตกแต่งแบบโมเดิร์น มีแสงแดดสาดส่องเข้ามา ยิ่งเพิ่มกลิ่นอายความเป็นมิตรให้กับบรรยากาศร้าน เมนูอาหารร้านนี้เราลองเป็น ซี่โครงหมูย่าง (200 บาท) ทางร้านใช้ซี่โครงหมูคัดพิเศษ หมักด้วยซอสสูตรเด็ดของร้านจนได้ที่ ก่อนที่จะนำไปย่างบนเตาถ่านด้วยไฟที่แรงกำลังดี ขอบอกว่าเนื้อหมูแทบจะร่อนออกจากกระดูก ราวกับจะละลายในปากเลยทีเดียว! แถมยังมีเมนู ฮ่อยจ๊อ ที่ให้มาถึงเก้าคำ เนื้อปูเน้น ๆ เต็มคำมาก ไม่ว่าใครลองก็ต้องติดใจ